Župčany

Župčany sú obec na Slovensku v okrese Prešov.

Polohopis 
Obec sa rozprestiera v juhovýchodnej časti Spišsko-šarišského medzihoria v jeho podcelku Šarišské podolie, asi 4 km západne od Prešova. Cez obec preteká potok Čadaj.

Dejiny 
Hoci prvá písomná zmienka o obci pochádza z roku 1248, lokalita bola osídlená už v 11. storočí. Poloha na ceste od Šarišského hradu na Spiš znamenala čulý obchod už v 13. storočí, kedy celé okolie spravoval neďaleký hrad, v tom čase vo vlastníctve uhorských kráľov. Murovaný kostol bez veže, zasvätený Jánovi Evangelistovi, stál v obci už v roku 1438, súčasný, zasvätený Nanebovzatej Panne Márii je z obdobia okolo roku 1635. V 15. a 16. storočí už Župčany vlastnil rod Šošovcov zo Solivaru, no obdobie poznamenal postupný úpadok. Koncom 16. storočia bola v obci okrem kostola a fary už aj škola a na jej čele bol richtár, menovaný zemepánom. Po zrušení poddanských povinností v roku 1848 sa začali vytvárať sedliacke hospodárstva, ktorých bolo v Župčanoch 22.

Kultúra a zaujímavosti

Múzeá 
 Literárne múzeum Východného Slovenska, predtým Pamätná izba Jonáša Záborského

Hudba 
 skupina EXCEL

Stavby 
Kúria empirová z 1. polovice 19. storočia

Pomníky 
 pomník Jonáša Záborského

Parky 
Obecný park

Šport 
Futbalový klub FC Župčany

Hospodárstvo a infraštruktúra 
Južným okrajom obce prechádza cesta I. triedy č. 18, ako aj diaľnica D1. Severozápadným okrajom prechádza spojnica Veľkého Šariša a Svinej.

Školstvo 
 Základná škola 1. - 4.
 Materská škôlka

Osobnosti

Významné osobnosti 
 Jonáš Záborský - spisovateľ
Štefan Kolarčík - biskup
 Andrej Germuška

Galéria

Referencie

Iné projekty

Externé odkazy 
 Dobrovoľný hasičský zbor Župčany
Dobrovoľný hasičský zbor Župčany - facebook
 Oficiálna stránka obce

 
Obce okresu Prešov